Source: http://www.puterea.ro/dezvaluiri/procurorul-adina-florea-propusa-de-ministrul-justitiei-pentru-conducerea-dna-audiata-astazi-de-csm-172125.html
Timestamp: 2019-02-22 04:15:22+00:00
Document Index: 420235

Matched Legal Cases: ['CSM\n', 'CSM\n', 'CSM ', 'CSM ', 'CSM ', 'CSM ', 'CSM ']

﻿ Procurorul Adina Florea, propusă de ministrul Justiţiei pentru conducerea DNA, AUDIATĂ astăzi de CSM
Procurorul Adina Florea, propusă de ministrul Justiţiei pentru conducerea DNA, AUDIATĂ astăzi de CSM
Z.P. | 2018-09-27 09:11
Procurorul Adina Florea de la Parchetul Tribunalului Constanţa, propusă de ministrul Justiţiei pentru conducerea DNA, va fi audiată joi în Secţia pentru procurori a Consiliului Superior al Magistraturii (CSM), iar în 2 octombrie ar urma să fie emis avizul consultativ. Ministrul Justiţiei spunea că va înainta propunerea sa către preşedintele Klaus Iohannis chiar dacă avizul Consiliului Superior al Magistraturii va fi negativ, arătând că îi respectă pe magistraţii din CSM "în limitele cuvenite", dar uneori are rezerve.
Pe ordinea de zi a şedinţei de joi a CSM se află "avizarea propunerii ministrului Justiţiei de numire în funcţia de procuror şef al Direcţiei Naţionale Anticorupţie a procurorului Adina Florea de la Parchetul Tribunalului Constanţa".
Ministrul Justiţiei, Tudorel Toader, declara că nu l-a propus la şefia DNA pe procurorul care a avut cel mai riguros şi cel mai frumos proiect managerial pentru că a constatat "o mare diferenţă între scriptic şi interviu", el susţinând că Adina Florea a convins comisia "prin modalitatea prin care a expus bunele şi mai puţin bunele DNA". El spunea că va înainta propunerea sa către preşedintele Klaus Iohannis chiar dacă avizul CSM va fi negativ, arătând că îi respectă pe magistraţii din CSM "în limitele cuvenite", dar uneori are rezerve.
"Sigur, au fost şase candidaţi, am prezidat comisia cu cei patru secretari de stat, am desemnat pe cineva, pe data de 27 septembrie secţia de procurori a CSM va analiza candidatul, programul managerial şi va da un aviz consultativ. Aici aş adăuga ceva, avizul consultativ, spune şi denumirea lui, este consultativ, sigur că nu poate bloca procedura. Este un corp de experţi, procurorii de la CSM, care prin punctul de vedere, avizul pe care îl vor formula ajută decidentul în luarea celei mai bune decizii. Vedem ce va fi pe data de 27", a afirmat Tudorel Toader, citat de News.ro.
TAGURI: Procurorul Adina Florea, csm, dna
DACA ESTE MARITATA , BARBASU CE INVIRTESTE ? TASU ESTE MARE SEF PSD CONSTANTA .